      L E G E 

   pentru  ratificarea Acordului-cadru de împrumut dintre Banca      

   pentru Dezvoltare a Consiliului  Europei  şi  Republica  Moldova, semnat la 5 ianuarie 2005  


Parlamentul adoptă prezenta lege organică. 

Art.1. – Se ratifică Acordul-cadru de împrumut dintre Banca pentru Dezvoltare a Consiliului Europei şi Republica Moldova, semnat la 5 ianuarie 2005, în vederea contractării  unui împrumut în valoare de 6 000 000 euro, destinat finanţării proiectului "Securitatea transfuzională  în Republica  Moldova".

Art.2. – Se desemnează Ministerul Sănătăţii şi Protecţiei Sociale responsabil  de realizarea prevederilor acordului-cadru menţionat.

Art.3. – Ministerul Afacerilor Externe şi Integrării  Europene va asigura remiterea instrumentului de ratificare Băncii pentru Dezvoltare a Consiliului  Europei.

                      PREŞEDINTELE  PARLAMENTULUI

         MARIAN  LUPU

Chişinău, 12 mai 2005.

